open-index/open-wikipedia-markdown huggingface dataset:
Vene värav

**Vene värav** oli Vene silla juures asunud linnavärav Tartus. Linna kindlustusvöönd rajati 13. sajandil ja 16. sajandil tegid venelased ulatuslikke täiendusi ja parandusi. 

Värav koosnes kitsast eelkaitseõuest ja neljatahulisest tornist, mida viimati kohendati 1690. aastail. Kavandatud põhjabastioni ei jõutud valmis ehitada, väravast kagusse suundunud Tartu linnamüüri osa on vallina säilinud tänini. Värava õhkis Vene armee koos teiste Tartu kindlustustega 1708. aastal.

Vene värava juures oli ka vangla. Värav asus linna ühel tähtsamal liikumissoonel Laia tänava lõpul praeguse botaanikaaia sissekäigust veidi jõe pool. Sealt siirdus tee üle silla, kus oli juba 15. sajandi keskpaigast Vene mäe jalamil asunud vene agul, millest ilmselt tulenes ka värava nimi. 

## Vaata ka
*Vene tänav (Tartu)
## Viited

## Välislingid
*Tartus leiti 14. sajandist pärit Vene väravad, Delfi.ee, 13. juuni 2005
*Dorpat.ru: Русские ворота (Vene värav)
Dramamama

**Dramamama** on Eesti ansambel, mis alustas tegevust Tallinnas 2008. aastal.
Bändi asutasid laulja Mikk Tammepõld, kitarrist Laur Joamets ja basskitarrist Viljar Norman. 

Dramamama on andnud kontserte Eestis ja ka välismaal, sealhulgas Rootsis, Soomes, Lätis, Leedus ja USA-s. Kõlakeelelt bluusi ja roki juurtega bänd on avaldanud neli ingliskeelset stuudioalbumit, mis ka kõik on olnud nomineeritud Eesti Muusikaauhindadele: "Dramamama" (2009), "VIP" (2012), "Uphill Battle" (2020) ja "Doomsday Tango" (2022). Eestikeelseid laule Dramamama esituses on ilmunud Andres Valkoneni kogumikul "Teine valgus" ja Gunnar Grapsi kogumikul "Tribuut". 

2013. aastal emigreerus bändi kitarrist Laur Joamets Ameerika Ühendriikidesse, kus asus tööle Sturgill Simpsoni bändis. Seejärel lõppes mitmeks aastaks Dramamama aktiivne loome- ja kontserttegevus, kuid fännide rõõmuks jätkati 2021. aasta suvel uuenenud koosseisus esinemist ja loometööd. 2018. aastal salvestas bänd Nashville'is oma kolmanda stuudioalbumi "Uphill Battle" ja 2022. aastal uue koosseisuga neljanda albumi "Doomsday Tango". Bändi kuuluvad Mikk Tammepõld (vokaal, kitarr), Viljar Norman (basskitarr), Jörgen Pakkas (kitarr) ja Kristjan Mängel. Kevadel 2025 alustas Dramamama tööd oma viienda stuudioalbumiga. 

## Koosseis
* Mikk Tammepõld – vokaal
* Jörgen Pakkas – kitarr
* Viljar Norman – basskitarr
* Kristjan Mängel – trummid

Varasemad liikmed: Laur Joamets, Kristjan Kallas, Ott Adamson ja Jeremia Kangas

## Albumid
* "Dramamama" (2009)
* "VIP" (2012)
* Uphill Battle (2020)
* Doomsday Tango (2022)

## Välislingid
* Dramamama Facebookis
* Dramamama Youtube'i kanal
* Dramamama Instagram
* Mart Niineste. Dramamama panustab aususele Melu, 15. oktoober 2009
* Riina Jussila. Uue tulija nominent Dramamama: maailmavallutamise plaane me ei pea Publik, 25. veebruar 2010
* Koit Raudsepp. Arvustus. Dramamama veatud esitused ja laitmatud produktsioonid ERR, 8. mai 2020
* Ansambel Dramamama avaldas uue albumi Postimees, 12. oktoober 2022
Dramamama (album)

**"Dramamama"** on Dramamama 2009. aastal välja antud ingliskeelne debüütalbum.

Album on salvestatud stuudiotes Sinusoid, Rockhouse ja Musicworks.

## Lugude nimekiri
# Dance
# Dark Days 
# Shine 
# November Cold 
# Dear Producer
# Preacher 
# Man on Fire
# Sun Behind Your Eyes 
# Words That Must Be Said
# Dead Ends

## Esitajad
* Mikk Tammepõld - vokaal 
* Viljar Norman - basskitarr 
* Kristjan Kallas - trummid, löökriistad 
* Laur Joamets - kitarrid, bandžo

## Viited

## Välislingid
* Dramamama esitleb homme debüütalbumit. Elu24, 15. oktoober 2009
* Eesti esimene R-rated muusikavideo. Blogi Piparmünditee. 21. oktoober 2009
* Dramamama esitleb 16. oktoobril debüütalbumit. Allstarz
* "Dance" video valmimine
Carl Gustav Stein

**Carl Gustav Stein** (13. juuni / 25. juuni 1836 Võru – 15. mai / 28. mai 1902 Urvaste) oli Eesti vaimulik.

Stein õppis Võrus Heinrich Krümmeri erakoolis. Tartu ülikoolis õppis ta aastatel 1857–1861 kameraalteadusi, filoloogiat ja usuteadust. Töötas aastatel 1862–1863 Võrus Heinrich Krümmeri erakoolis õpetajana. Seejärel täiendas end Erlangeni ülikoolis. Oli aastatel 1864–1865 prooviaastal Kanepi Jaani koguduses Georg von Holsti juures. Ordineeriti 21. veebruaril 1865 Riias õpetajaks.

Oli aastatel 1865–1867 (introdutseeriti Tartus 14. märtsil 1865) Võru praostkonna vikaarõpetaja ning 1867–1902 (introdutseeriti 17. septembril 1867) Urvaste Püha Urbanuse koguduse õpetaja.

## Isiklikku
Tema poeg Alfred Gustav Stein oli Urvaste Püha Urbanuse koguduse õpetaja, Rakvere Kolmainu koguduse abiõpetaja ning hiljem luterlik vaimulik Stendellis (praegu Oderi-äärse Schwedti linnaosa Uckermarki kreisis Brandenburgi liidumaal) ja Passowis (Uckermarki kreisis Brandenburgi liidumaal).

## Viited
Sinuni

**"Sinuni"** on laulja Ott Leplandi teine singel tema teiselt stuudioalbumilt "Laulan ma sind". Sellel teeb kaasa ka Lenna Kuurmaa. Lugu hakati raadiojaamades esitama ja on digitaalselt allalaaditav alates detsembrist 2010. Laulu viisi autor on Ott ise ja sõnad on kirjutanud Maian Kärmas.

## Edetabelid

## Välislingid
* Laulu "Sinuni" sõnad Sasslantise kodulehel
2010. aasta ujumise lühiraja maailmameistrivõistlused

**2010. aasta ujumise lühiraja maailmameistrivõistlused** olid **10.** maailmameistrivõistlused lühiraja ujumises, mis toimusid 15.–19. detsembrini Dubais Araabia Ühendemiraatides.

## Eestlaste osalemine

Lühiraja MM-võistlustel Dubais tegi kaasa ka Eesti koondis 10 ujujaga. Meestest oli 25-meetrises basseinis võistlemas Martti Aljand, Pjotr Degtjarjov, Alar Lodi, Andres Olvik, Filipp Provorkov ja Vladimir Sidorkin ning naistest Triin Aljand, Annika Saarnak, Kätlin Sepp ja Jane Trepp.

## Medalid

## Tulemused

### [[50 m vabaujumine|50 m vabalt]]












### [[100 m vabaujumine|100 m vabalt]]












### [[200 m vabaujumine|200 m vabalt]]












### [[400 m vabaujumine|400 m vabalt]]












### [[1500 m vabaujumine|1500 m vabalt]]/[[800 m vabaujumine|800 m vabalt]]












### [[50 m seliliujumine|50 m selili]]












### [[100 m seliliujumine|100 m selili]]












### [[200 m seliliujumine|200 m selili]]












### [[50 m rinnuliujumine|50 m rinnuli]]












### [[100 m rinnuliujumine|100 m rinnuli]]












### [[200 m rinnuliujumine|200 m rinnuli]]












### [[50 m liblikujumine|50 m liblikat]]












### [[100 m liblikujumine|100 m liblikat]]












### [[200 m liblikujumine|200 m liblikat]]












### [[100 m kompleksujumine|100 m kompleksi]]












### [[200 m kompleksujumine|200 m kompleksi]]












### [[400 m kompleksujumine|400 m kompleksi]]












### [[4x100 m vabaujumine|4x100 m vabalt]]












### [[4x200 m vabaujumine|4x200 m vabalt]]












### [[4x100 m kompleksujumine|4x100 m kombineeritult]]












## Eestlaste kohad

### Mehed

* Martti Aljand
** 50 m rinnuli **27,35** 21. koht
** 100 m rinnuli **59,05** 20. koht
** 200 m rinnuli **2.08,96** 19. koht
** 100 m kompleksi **54,03** 17. koht
* Pjotr Degtjarjov
** 50 m vabalt **22,18** 33. koht
** 100 m vabalt **49,52** 39. koht
** 50 m liblikat **24,75** 54. koht
* Alar Lodi
** 100 m selili **58,58** 55. koht
** 200 m selili **2.04,99** 37. koht
* Andres Olvik
** 50 m selili **25,55** 37. koht
** 100 m selili **53,68** 29. koht
** 200 m selili **1.56,36** 19. koht
** 1500 m vabalt **15.41,81** 25. koht
* Filipp Provorkov
** 50 m rinnuli **27,26** 18. koht
** 100 m rinnuli **1.00,23** 31. koht
* Vladimir Sidorkin
** 50 m vabalt **22,62** 42. koht
** 100 m vabalt **49,43** 38. koht
** 200 m vabalt **1.49,59** 36. koht

### Naised

* Triin Aljand
** 50 m vabalt **24,16** 5. koht
** 50 m liblikat **25,61** 6. koiht
* Annika Saarnak
** 50 m liblikat **26,69** 19. koht
** 100 m liblikat **58,70** 20. koht
* Kätlin Sepp
** 50 m selili **29,19** 38. koht
** 100 m selili **1.01,92** 37. koht
* Jane Trepp
** 50 m vabalt **24,80** 17. koht
** 50 m rinnuli **30,61** 11. koht
** 100 m rinnuli **1.09,12** 28. koht
** 100 m kompleksi **59,85** 4. koht

## Välislingid

*MM-i tulemused
Luis Née

**Luis Née** (1734 – 3. oktoober 1807) oli Prantsusmaal sündinud botaanik, kes töötas suurema osa elust Hispaanias. 

Ta osales 1789–1794 koos Thaddäus Haenkega Alejandro Malaspina ekspeditsioonil Vaikse ookeani rannikule Põhja-Ameerikas ja Austraalias. 

Ta kogus üle 1000 taimenäidise, mille kirjeldused koostas aastatel 1797–1800 Antonio José Cavanilles.

Tema kirjeldatud taksonite juurde märgitakse autorilühend **Née**.

## Viited
Alfred Gustav Stein

**Alfred Gustav Stein** (27. august / 8. september 1872 Urvaste – 12. august 1945 Stendell, Saksamaa) oli Eesti vaimulik.

Stein õppis Tartus Kollmanni eragümnaasiumis ning lõpetas Liibavis gümnaasiumi. Tartu ülikooli usuteaduskonnas õppis ta aastatel 1894–1899. Aastatel 1900–1901 teenis ta vabatahtlikuna 95. Krasnojarski polgus Tartus. Ordineeriti 17. märtsil 1902 õpetajaks.

Oli aastatel 1902–1919 Urvaste Püha Urbanuse koguduse õpetaja. Jättis rasketel aegadel koguduse ja põgenes Lätti. Oli aastatel 1923–1929 Rakvere Kolmainu koguduse abiõpetaja. Lahkus aastal 1929 Saksamaale. Oli seejärel luterlik vaimulik Passowis (Uckermarki kreisis, Brandenburgi liidumaal) ja Stendellis (praegu Oderi-äärse Schwedti linnaosa Uckermarki kreisis Brandenburgi liidumaal).

## Isiklikku
Tema isa Carl Gustav Stein oli Urvaste Püha Urbanuse koguduse õpetaja.

## Viited
Senat (täpsustus)

**[[Rooma Senat|Senat]]** oli Rooma riigi võimuorgan. 

**Senat** on või on olnud mitme hilisema riigi võimuorgan (tavaliselt kahekojalise parlamendi ülemkoda).  
***[[Ameerika Ühendriikide Senat|Senat]]** (Ameerika Ühendriigid)
***[[Antigua ja Barbuda Senat|Senat]]** (Antigua ja Barbuda)
***[[Senat (Austraalia)|Senat]]**, Austraalia parlamendi ülemkoda
***[[Senat (Belgia)]]**
***[[Senat (Gabon)|Senat]]** (Gabon)
***[[Senat (Hispaania)]]**
***[[Senat (Holland)]]**
***[[Senat (Itaalia)|Senat]]** (Itaalia)
***[[Senat (Malaisia)|Senat]]** (Malaisia)
***[[Madagaskari Senat|Senat]]** (Madagaskar)
***[[Nigeeria Senat|Senat]]** (Nigeeria)
***[[Senat (Rwanda)|Senat]]**, Rwanda parlamendi ülemkoda
***[[Tšehhi Senat|Senat]]** (Tšehhi) 
***[[Senat (Rzeczpospolita)|Senat]]** (Rzeczpospolita)
***[[Venemaa Keisririigi Valitsev Senat]]**

**[[Senat (ansambel)|Senat]]** on Eesti ansambel.
Leviosuti

**"Leviosuti"** on Raadio 2 iganädalane saade, kus Erik Morna tutvustab kahe tunni jooksul Eesti laulude paremikku. 

Üle nädala toimuvad stuudiokontserdid "R2 Live!", mida korraldab Sten Teppan. Saade on eetris laupäeviti kell 17.

"Leviosutis" tutvustatakse iganädalast R2 Eesti müügitabelit. 

## Viited

## Välislingid
* Leviosuti + R2 LIVE. Raadio 2
Reinhold Gutglück

**Reinhold Gutglück** (24. mai (vkj 13. mai) 1796 Varbuse, Põlva kihelkond – 20. juuni (vkj 8. juuni) 1867 Urvaste) oli eesti vaimulik.

Gutglück sündis  käsitöölise pojana. Õppis 1816–1820 Tartu ülikooli usuteaduskonnas, misjärel töötas koduõpetajana. Ordineeriti 11. jaanuaril 1835 (vkj 30. detsembril 1834) õpetajaks.

1835–1867 oli ta Urvaste Püha Urbanuse koguduse õpetaja ning 1851–1865 ka Võru praostkonna vaimulik koolirevident.

## Viited
R2 Eesti müügitabel

**R2 Eesti müügitabel** on iganädalane Eesti plaadimüügi edetabel, mida koostatakse Raadio 2 saates "Leviosuti".

Edetabel kajastab albumite läbimüügi andmeid Laseringis, Stockmannis, Selveris, Tallinna Kaubamajas, Apollos ja Filmipoes.

R2 Eesti müügitabeli avaldab ka Eesti Ekspressi lisa Areen (*R2 Eesti plaadiedetabel*).

## 2010. aasta teise poolaasta (27.–52. nädala) müügitabel

## 2011. aasta esimese poolaasta (1.–26. nädala) müügitabel

## 2011. aasta teise poolaasta (27.–52. nädala) müügitabel

## 2012. aasta R2 Eesti müügitabel

### Enim esikohti kogunud esineja(d) või kollektiivid
* Sting (7)
* Arvo Pärt – *Very Best of* (7)
* Regatt (3)
* HU? (3)
* Iron Maiden (2)
* Enrique Iglesias (1)
* Toomas Anni (1)
* Ultima Thule (1)

### Kauem edetabelis püsinud esineja(d) või kollektiivid
* Sting 17 nädalat
* Arvo Pärt – *Very Best of* 16 nädalat
* Regatt 13 nädalat
* HU? 11 nädalat
* Hurts 11 nädalat
* Zetod 10 nädalat
* Getter Jaani 10 nädalat
* The Sun 10 nädalat

## Viited

## Artiklid
* R2 Eesti Müügitabel: Möödunud nädala popim plaat oli Pärdi "The Very Best Of". Publik, 23. november 2010

## Välislingid
* Muusika edetabelite kogu / Collection of music charts. Toomas Hirse
Eesti Raadio meeskvartett

**Eesti Raadio meeskvartett** oli kvartett, mis tegutses aastail 1960–1964. Kvartetti kuulusid Eri Klas, Kalju Terasmaa, Uno Loop ja Arved Haug.

Kvartett sai väga populaarseks eesti heliloojate algupäraste laulude ja rahvusvaheliste lööklaulude esitamisega. Pärast Uno Loobi siirdumist Eesti NSV Riikliku Filharmoonia estraadiorkestri solistiks tehti mõned salvestused triona, aga ka kvartetina koosseisus Eri Klas, Kalju Terasmaa, Vello Marken ja Tiit Varts. 

Eesti Raadio meeskvartett andis välja vähemalt ühe heliplaadi, mille pealkiri oli „Eesti Raadio meeskvartett“. See ilmus sügisel 1995. 

Suvel 2024 ilmus kvarteti lauludega duubel-CD „Rohelised niidud“. 

Ansambel tegi koostööd ka paljude tuntud Eesti muusikutega.

## Välislingid
* Eesti Raadio meeskvartett. ERR arhiiv
* Eesti Raadio Meeskvartett - Rohelised niidud
*
Flower power

***Flower power*** oli 1960. aastate teisel poolel ja 1970. aastate alguses Ameerika Ühendriikides levinud  noorsoo protestiliikumise loosung, mis oli suunatud esmajoones Vietnami sõja vastu. 

Selle spontaanse, ideeliselt segase liikumise esimesel manifestatsioonil – hipide demonstratsioonil 1966. aastal – ehtisid meeleavaldajad end rahu, armastuse ja vendluse märgiks lilledega.

*Flower power* oli vägivalda eitava ideoloogia ja passiivse vastupanu sümbol. 

## Vaata ka
* Lillelapsed
*hipiliikumine
Évry ringkond

**Évry ringkond** 3. järgu haldusüksus (ringkond) Prantsusmaal Île-de-France'i piirkonnas Essonne'i departemangus.

## Viited
Kadakasakslased

**Kadakasakslasteks** nimetatakse 19.–20. sajandi enamasti sünnilt eesti päritolu talupoegi või linnaelanikke, kes üritasid käituda ning rääkida kõrgemaid seisusi jäljendades. Kuna siinsete kõrgemate ja haritud seisuste keeleks oli saksa keel, tekkis kadakasakslik keelekasutus. 

Kadakasakslased kuulusid maakäsitööliste ja -haritlaste või mõisateenijate hulka või linnaelanike vaesematesse kihtidesse. Nad püüdsid järgida kultuurinimese eluviisi, hügieeniharjumusi ja kasutada kultuurkeelt (mis Baltimaades oli saksa keel), hoolimata oma vaesusest. (Hammaste pesemist peeti Eestis kadakasaksluseks veel 1940. aastail.) Sellepärast neid naeruvääristati nii eesti talupoegade kui kõrgemate seisuste poolt. Neil ei olnud enda kaitseks muud vahendit kui toetuda oma väljamõeldud saksa päritolule. Tavaliselt kolmandas põlvkonnas sulandusid kadakasakslased kõrgematesse ühiskonnakihtidesse ja nad muutusid baltisakslasteks, nende saksa päritolu muutus enesestmõistetavaks.

Paralleelselt toimus saksa päritolu maaelanike eestistumine.

## Mõiste päritolu
Termin on suure tõenäosusega laenatud saksa keelest ning kadakapuuga pole sel seost. Algselt oli hoopis tegemist saksa sõnaga *Katensaße* 'hütnik, hütis või väheldases majas elav isik'. Selle sõnaga olevat põlglikult tähistatud eestlasi, kes püüdsid olla sakslased. Eestlased seostasid seda enda omakeelsete sõnadega *kadakas* ja *saks*, mis kõlasid sarnaselt saksa sõnale, ning hakkasid halvustavalt nimetama kadakasakslasteks selliseid omaaegseid väikemajaomanikke, kes kangesti püüdsid olla sakslased. Etümoloogiat toetab asjaolu, et sõnast *Katensaße* on ilukirjanduses esinenud veel eestistatud variant *katersass* just kadakasaksa tähenduses.

## Kadakasakslased eesti kirjanduses
Mitmeid kadakasaksa keelenäiteid ja kadakasakslastest tegelasi on jäädvustatud eesti kirjanduses, näiteks August Kitzbergi "Veli Hennus" tegutsevad peenutseva kadakasaksa keelepruugiga neiu hüüdnimega Kniks-Mariihen ja madam Muru.

* "Las suvi tuleb, siis laps tuleb Tantet besuchima. Kui Erdbeerid reifivad – siis läheme aeda ja naschime."
** Madam Muru. August Kitzberg, "Veli Henn". "Külajutud III". 1915, lk 24

## Vaata ka

*Saksastumine
*Baltisakslased
*Kleindeutschen
*Undeutsch
*Pajuvenelased
*Venestamine
*Võsainglased

## Viited
Lünett (kindlustis)

**Lünett** on iseseisev kindlusehitis, mis paikneb enamasti põhikindlusvööndist eemal ning katab kas mõnda põhikindlusvööndi välimist osa või mõnda iseseisvat objekti. Lünett on enamasti hulknurgakujuline ning selle vallid on suunatud ette (fassid) ja külgedele (flangid). Lüneti gorž on lahtine.

Väiksem lünett võib koosneda ainult profileeritud muldvallist, tugevamatel võivad olla ka kivist eskarpmüür, profileeritud vallikraav, kontreskarpmüür, kaetud tee, glassiivall, esplanaad ja muud muldkindlustise elemendid.

Lünett võib olla ka lünetikujuline kindlushoone.

Lünetti on tihti segi aetud flešiga, mis on kujult lihtsam ja millel puuduvad külgvallid (-hooned). Näiteks Tallinna Kalaranna fordi flešši on kutsutud lünetiks, samas kui Narva kindluse Kuningaraveliini (4. raveliini) ees olevat lünetti aga Kuningaflešiks.

## Vaata ka
*Strömbergi lünett
*Kalamaja lünett

## Kirjandus
*Lünett. // Robert Treufeldt. "Kalaranna fort ehk hilisem "Patarei" vangla". MTÜ Castellum. Tallinn 2019. Lk 63
Boris Mikk

**Boris Mikk** (11. november 1922 Orissaare – 17. juuni 2007) oli eesti raamatukogutegelane.

Ta lõpetas Saaremaa Ühisgümnaasiumi. 

Aastatel 1966–1971 oli ta Eesti NSV Riikliku Raamatukogu direktor.

## Isiklikku
Tema vanemad olid Anton ja Liidia Mikk, tema õde Tatjana ja vend Eino.

## Viited

## Välislingid
*Foto: Boris õe ja emaga
TigerSHARC

**TigerSHARC** on mikroprotsessorite tootepere, mida praegu toodab ettevõte Analog Devices, Inc. (ADI). Esimest korda tutvustati sellist protsessorit 1998. aasta oktoobris.

Protsessorile sobivad programmeerimiskeeled on Assembler ja C. TigerSHARC-i protsessorid on võimsad digitaalsignaali protsessorid, mis sobivad eelkõige audio ja video töötlemiseks ja edastamiseks.
Aerohooria

**Aerohooria** ehk **anemohooria** ehk **tuullevi** ehk **õhklevi** on taimede levimine tuulega.

Tuullevised jaotuvad järgmiselt:

*tolmlevised – näiteks seemned ilma toitekoeta, levivad õhuvooludega;
*udelevised – näiteks ohaka seemnised ja paju seemned lendkarvadega;
*tiiblevised – näiteks kuuse ja kase seemned tiibja lisemega;
*põislevised – näiteks pundunud kaunadega taimed;
*veerlevised – näiteks veerpallid, mis liiguvad tuule abil mööda maapinda.

## Allikad
*Ökoloogialeksikon. (1992). Koost. Masing, V. Tallinn: Eesti Entsüklopeediakirjastus.
Berni konventsioon

**Berni konventsioon** ehk **Euroopa eluslooduse ja selle looduslike elupaikade/kasvukohtade kaitse konventsioon** (inglise *Bern Convention* või *Convention on the Conservation of European Wildlife and Natural Habitats*) on 1979. aastal sõlmitud ja 1. juunist 1982 jõustunud rahvusvaheline looduskaitse alane kokkulepe.

Eesti liitus Berni konventsiooniga aastal 1992.

## Vaata ka
* Bonni konventsioon
* Natura 2000
* Pariisi konventsioon
* Ramsari konventsioon
Litereerimine

**Litereerimine** on suulise kõne kirjapanek.

Tulemteksti oodatavast funktsioonist sõltub kirjapaneku täpsus.

Litereerimist kasutatakse näiteks folkloristikas, lindistatud materjali fikseerimisel kirjaliku tekstina.

Litereerimist kasutatakse keeleteaduses suulise kõne korpuse loomiseks, mille abil uurida kõneldud keelt. Keeleteaduses litereeritakse kõne võimalikult täpselt, märkides üles ka näiteks kõneleja häälduse eripärad, pausid jne.

## Välislingid
*Litereerimine Tartu Ülikooli arvutilingvistika uurimisrühm
Wilhelm Dilthey

**Wilhelm Dilthey** (19. november 1833 – 1. oktoober 1911) oli saksa ajaloolane, psühholoog, sotsioloog ja hermeneutik.

Ta töötas Berliini ülikoolis.

## Teosed eesti keeles
* "Poeetiline kujutlusvõime ja hullumeelsus". Tõlkinud Krista Läänemets (= Krista Räni) – Looming 1991, nr 12, lk 1685–93
* "Hermeneutika tekkimine". Tõlkinud ja järelsõna: Andrus Tool – Akadeemia 1991, nr 5, lk 1036–69 ja valimikus "Filosoofilise hermeneutika klassikat", Tartu, Ilmamaa 1997, lk 41–71; ISBN 9985821726
* "Ajaloolise maailma ülesehitus vaimuteadustes" (katkendid teosest). Tõlkinud Andres Tool – samas valimikus, lk 72–124
* "Teiste isikute ja nende eluavalduste mõistmine". Tõlkinud Andrus Tool – Akadeemia 2006, nr 8, lk 1779–96

## Kirjandus
* Andrus Tool, "Wilhelm Dilthey elufilosoofia ja hermeneutika" – Akadeemia 2006, nr 8, lk 1798–1835
* "20. sajandi mõttevoolud", Tartu Ülikooli Kirjastus, Tallinn-Tartu 2009, lk 385–405, peatüki autor Andrus Tool

## Välislingid
* Alfred Koort, "Inimene – ''animal historicum''. (Jooni Wilhelm Dilthey filosoofilisest mõttestikust)" – Looming 1934, nr 9, lk 1058–66; ilmunud ka A. Koorti artiklite kogumikus "Inimese meetod", Ilmamaa, Tartu 1996, lk 74–86
Charlekas

**Charlekas** (kodanikunimega **Karl Eelmaa**; sündinud 25. detsembril 1979) on eesti mustkunstnik.

## Haridus
Ta lõpetas 1998. aastal Tallinna Prantsuse Lütseumi. 

## Tegevus
Ta on alates 2006. aastast töötanud kutselise mustkunstnikuna.

Septembris 2008 tõi ta koos mustkunstnik Meelis Kuboga lavale Eesti esimese täispika mustkunstietenduse "Tabalukk". 2009. aasta alguses esinesid nad Eesti Televisiooni hommikuprogrammis "Terevisioon", kus nende täita oli iganädalane mustkunstirubriik.

Ta on olnud mitmes lavaprojektis konsultant ja kaaslavastaja, teinud koostööd Terminaatori, Tanel Padar & The Suni, Eesti Nukuteatri ja Cabaret Rhizome'iga.

### Videoid
*Charlekas saates "Paar", Eesti Televisioon 2008
*Charlekas ja viimane suits
*"Tõestisündinud lugu", ETV "Terevisioon" 2009
*"Fotograafiline mälu", ETV "Terevisioon" 2009
*"Suits", ETV "Terevisioon" 2009
*"Mustkunst distantsilt", ETV "Terevisioon" 2009
*Charlekas ja pokker, ETV "Terevisioon" 2009
*"Räpane sessioon" 2009, trailer
*"Close up mustkunst show", Cabaret Rhizome 2010

## Liikmesus
*2008 Eesti Mustkunstnike Liit, asutajaliige ja praegune asepresident

## Tunnustus
*2009, 3. mai – Eesti Mustkunstike Liidu Gala Show 
**Eesti parim lavamustkunstnik
**publiku lemmik

## Viited

## Kirjandus
*Mihkel Raud. "Uue generatsiooni Harry Houdinid Eesti mustkunstis". Eesti Päevaleht, 6. oktoober 2008
*Kristin Aasma. "Mustkunstnik Charlekas trikitas Tuuli Kochiga". Õhtuleht, 17. detsember 2008
*Pressiteated: "Karl Eelmaa. Eesti mustkunstnike liit esitleb: Galashow 03. V 2009". Sirp, 7. aprill 2009
*"Eesti osavnäpp on oodatult Charlekas". Õhtuleht, 4. mai 2009
*Urmas Vahe. "Charlekas: mustkunstnikud on ohtlikud inimesed". Õhtuleht, 5. mai 2009
*Maris Sander. "Meelis Kubo ja Karl Eelmaa teevad õudset mustkunsti". Eesti Ekspress, 13. november 2009
*Kais Allkivi. "Šokimaagiateater: kõrri või veeni löödud tera ei jäta kriimugi". Õhtuleht, 16. november 2009

## Välislingid
*Koduleht 
*Eesti Mustkunstnike Liit
EFÜ

**EFÜ** on mitme ühingu nime lühend:
*Eesti Filmiajakirjanike Ühing
*Eesti Flöödiühing
*Eesti Fonogrammitootjate Ühing
*Eesti Fotokunstiühing
*...
3. strategeem

** 3. strategeem** on üks 36 strategeemist ehk sõjakavalusest. See ütleb "tappa võõra noaga" ehk soovitab vahendaja, variisiku või asendaja kasutust.

Alibi. Mõjutus kaudsel teel ilma ennast avalikustamata.  

## I 3. (3.) Tapa võõra noaga

借刀殺人 (*Jiè dāo shā rén*) *Jiè-dāo shā-rén*: tappa laenatud noaga (kahjustada võõraste käte abil).

## Põhimõtte selgitus
:*Kasutades kaudseid vahendajaid kahjustada inimest.*
:*Vaenlasega on kõik selge aga sõbra suhtes pole kindlust.*
:*Kasuta sõpra, et kahjustada (tappa) vaenlast, ise jõudu rakendamata.*

Ründa kasutades teise jõudu (olukorras, kus oma jõu kasutamine ei ole soodne). Meelita liitlane teda ründama, määri ametnikku, et ta oleks reetur, või kasuta vaenlase jõudu tema enese vastu.

Vaenlasele kahjustamine kolmanda poole kätega. Rakendades liitlast, kes peab asendussõda, või mõttekaaslast, keda motiveeritakse raske ülesanne enda peale võtma.

7. võimuseadus: töö lase teha teistel, kasu lõika ise. 

"Rebane laenab jõu tiigrilt."

## Tsitaat [[Muutuste raamat]]ust
:See on tuletatud kuusjoonest 42. *Sun* (Kahju, kahanemine).

Kommetaarist kuusjoonele: "Kes on ülal (valitsev), omandab. Kes on all, kaotab". 

## Näited
Cheni riigi vürst Huan kavandas Kuai riigi vallutamist. Ta käsul koostati selle parimatest ametnikest ja sõjajuhtidest nimekiri. Huan kirjutas ühepoolse kohustuse säilitada peale naaberriigi äravõtmist nende kõrged kohad ja tagada neile riigimaade jaotamise. Selle kinnitamiseks ehitas ta altari, lasi läbi viia suurejoonelise ohvritoomise ja kinnitas võetud kohustusi püha vandega Taevale. Naaberriigi vürst saanult sellest kuulda luges neid juba ette reeturiteks ja lasi nad hukata. Huan võttis ilma peata (eliidita) jäänud riigi kergelt ära. 

Lu riigis, mida ähvardas Chii ründeoht, olev Konfutsius saatis oma õplase Chiid veenma, et see tungiks kallale hoopis Wu'le. Wu'sse veenma, et see Chiile kallale ja Chin'isse veenma, et see Wu'le kallale. Lu pääses sõjast.  

Taavetile hakkas Uria naine meeldima ja ta lasi Uria panna lahingus raskele kohale. Pärast naise leina võttis ta naise ära. Ent Issanda silmis ei leidnud ta tegu armu.

Nõukogude luuraja Richard Sorge (Ramsai) soodustas Jaapani agressiooni suunamist mitte NSV Liidu, vaid USA vastu. Stalin kasutas seda võtet ohtralt lastes fabritseerida materjale, mille alusel kohtuorganid (kolmas isik) viisid läbi protsesse. 

Levinud poliitikas, vastuluures ja allmaailmas. Pakutakse katust ja asja tõsiselt võtmiseks ründab ennem või pärast seda kolmas osapool. Sellega on seotud omad ohud. USA toetas raha ja vahendeid lugemata ja kontrollimata Afganistani võitlust NSVL vastu. Selle üheks tulemuseks oli ka Usāmah ibn Lādini, Al-Qā‘idah ja Talibani väljaarengu soodustamine ning kaasaaitamine 11. septembri terrorirünnakute lähenemisele.

## Viited

## Välislingid
* English and French translation of the Thirty-Six Stratagems 3. http://wengu.tartarie.com/wg/wengu.php?l=36ji&no=3
Karmiin-paradiisilind

**Karmiin-paradiisilind** (*Cicinnurus regius*) on linnuliik paradiisilindlaste sugukonnast. 
## Välimus
Karmiin-paradiisilind on üks väiksemaid paradiisilindlasi, pikkusega umbes 16 cm. Isaslinnu sulestik on karmiinpunane ja valge, ta kummalgi õlal on lehviku taolise asetusega rohelise tipuga suled ja tema sabast lähtub kaks pikka traatjat sulge, mis tipus on smaragdrohelised ja ketasjad. Emaslind on pruun, vöödistusega alapoolel.

## Levik ja eluviisid
Karmiin-paradiisilind elab Uus-Guinea ja Aru saarte tasandike metsades. Pesa teeb ta puuõõnde. Toitub peamiselt puuviljadest ja lülijalgsetest.

Karmiin-paradiisilind on kantud CITESi liikide II kategooria nimekirja.

## Viited
* Loomade elu, 6. kd.
Viker-paradiisilind

**Viker-paradiisilind** (*Cicinnurus respublica*) on linnuliik paradiisilindlaste sugukonnast. 

Viker-paradiisilind on levinud Waigeo ja Batanta saare vihmametsades. Tema paljas sinine pealagi on selgesti nähtav ka öösel.  Toitub peamiselt puuviljadest ja väikestest putukatest.

Viker-paradiisilind on kantud CITESi liikide II kategooria nimekirja.

## Viited
Kaitseliidu Narva malev

**Kaitseliidu Narva malev** oli Kaitseliidu malev enne Kaitseliidu laialisaatmist 1940. aastal.

Aastatel 1926–1938 oli maleva pealikuks Jaan Lepp. 1936. aastast oli Ernst Soomuste pealiku ajutine kohusetäitja ning 1939–1940 pealik.

## Ajalugu
13. novembril 1918 peeti Narvas eesti ohvitseride koosolek, millest võtsid osa umbes 15 isikut, sh Heinrich Laretei, Robert Tuisk, Richard Övel, Richard Taalder, Karl Rostfeldt, Richard Ulm, R. Õiglane, August Pahla, Heinrich Tarto, Voldemar Palitser, Jaan Treufeldt jt. Koosolekul selgitati poliitilist momenti ja otsustati asuda enda organiseerimisele, astudes asutatavasse Virumaa ja Narva Linna Kaitseliidu Narva osakonda ja avada vastuvõtmise büroo Viru tänaval nr. 6.

13. novembril 1918 määrati Virumaa Kaitseliidu ülemaks ja formeerijaks staabikapten Heinrich Laretei ja 14. novembril avaldas Narva Kaitseliidu ülem üleskutse linna elanikele müürikuulutustel ja kohalikus ajakirjas Meie Elu:

15. novembril anti Kaitseliidu Narva osakonna ülema poolt välja esimene käskkiri Kaitseliidu Narva osakonnale, millega määrati: Kaitseliidu Narva osakonna ülemaks staabikapten Heinrich Laretei, K/L. Narva osakonna adjutandiks lipnik Robert Tuisk, linna komandandiks Richard Övel, ajutiseks linna miilitsaülemaks Voldemar Palitser, K/L. büroo juhatajaks Richard Ulm.

Kuni 22. novembrini käis registreerimas keskmiselt 15–20 inimest päevas, kokku registreeriti 120 kaitseliitlase ümber. Sakslaste poolt Kreenholmi puuvilla aitadest anti sakslaste poolt 200 jaapani vintpüssi ja piiratud arvul padruneid, ehkki saadud 200 püssist olid paljud kõlbmatud, kuid paar kasti oli tuliuusi. Kaitseliidu korraldamisele asuti ka Narva ümbruse valdades ja Narva-Jõesuus: lipnik Nurk kogus Vaivara vallas umbes 20 meest, nooremleitnant Johannes Remmel Narva-Jõesuus – 18 meest. 21. novembril alustas Narvas polkovnik Aleksander Seiman „4-da Eesti Rahvaväe polgu" formeerimist. 22. novembril saabus Narva Vaivara kaitseliitlaste salk: 54 meest alamkapten Nikolai Steinmanniga eesotsas, salk oli ka aluseks 4. jalaväepolgule, moodustades polgu I kompanii. 

22. novembril Kulgu lahingust võtsid osa üksikud Narva kaitseliitlased omal algatusel koos saksa sõduritega. Saksa vägede taandumisel Narvast, lahkusid viimaste saksa väeosadega Narvast ka kaitseliitlased.

Pärast Punaarmee taandumist Nõukogude Venemaale ja kogu Virumaa vabastamist 19. jaanuaril 1919. aastal muudeti Narva ja Narva-Jõesuu kaitseliit iseseisvaks üksuseks ning seda hakkas juhtima Narva linna komandant kapten Eduard Freudenstein.

## Vaata ka
*Viru rinne#Kulgu lahing
*Narva lahing (1918)
*Kaitseliidu Alutaguse malev, Kaitseliidu Narva malevkond
## Viited

## Välislingid
*Kaitseliidu Narva maleva rinnamärk
*Kaitseliidu Narva maleva Narva malevkonna rinnamärk
*Kaitseliidu Narva maleva Suurtükiväe divisjoni rinnamärk
Puhv-paradiisilind

**Puhv-paradiisilind** (*Seleucidis melanoleucus*, *Seleucidis melanoleuca*) on linnuliik paradiisilindlaste sugukonnast. 

Linnu pikkus on umbes 33 cm. 

Ta elab Uus-Guinea ja Salawati saare tasandike metsades.

Puhv-paradiisilind on kantud CITESi liikide II kategooria nimekirja.
4. strategeem

** 4. strategeem** 36 strategeemist on "oota rahus teise kurnatust".

Olulist jõudu rakendamata panna teine end väsitama: kaevukook. Kurnamine.

## I 4. (4.) Oota rahus teise kurnatust

以逸待勞 (*Yǐ yì dài láo*). *Yǐ-yì dài-láo*: asendada töö puhkusega (pühaga) (meelitades vaenlane jõudu raiskama kasutada ootamistaktikat).

## Põhimõtte selgitus
:*Oodata rahulikult kuni vaenlane end ära kurnab.*
:*Jõud mis seovad vaenlase,*
:*ei tulene avalikust vastasseisust.*

Eelise annab lahingu aja ja koha valimisvõimalus. Nii tead ette, kus ja millal lahing toimub, vaenlane aga ei tea. Julgusta vaenlast asjatult jõudu raiskama, ise seda säästes. Kui ta on kurnatud ja segaduses, siis sa ründad tarmukalt ja sihiteadlikult. 

Sinu väed on lahinguks hästi valmis, sellal kui vaenlane tormab sinuga võitlema. See annab sinu vägedele tulevases lahingus tohutu eelise, sest sa saad selle aega ja kohta valida. 

Dinosaurused (ja asotsiaalid) surevad ise välja.

## Tsitaat [[Muutuste raamat]]ust
:*Tugev kahaneb, nõrk kasvab.*

Tsitaat kuusjoone 41. *Sun* (*Kahju*) kommentaarist. 

## Näited
Aastal 342 eKr korraldas Sun Bin vaenlase ülekaalu ees näilise taganemise. Seejuures jättis ta maha algul 100 000, seejärel  50 000 ja lõpuks ainult 30 000 lõkkeaset. Jälitajad uskusid nüüd, et palju sõdureid on deserteerunud, ning alustasid kergelt relvastatud väega jälitamist.  Sun Bin ootas varitsuses ja tal õnnestus vaenlase vägi hävitada.

## Viited

## Välislingid
* English and French translation of the Thirty-Six Stratagems 4. http://wengu.tartarie.com/wg/wengu.php?l=36ji&no=4
36. strategeem

** 36. strategeem** 36 strategeemist on "varjatuse abil tõusta".

Lootusetus situatsioonis varjata ennast, oma jõude ja sihte. Mask. Vaenlase usalduse võitmine, ta juurde sisse pugemine. Trooja hobune.  

## VI 6. (36.) Nurjumise korral page

(*Zǒu wéi shàng*) Piktograafiliselt on esimeses hieroglüüfis ettevaatlik (ennustav) liikuv inimene kes on pinnase (maa) all.

Olulisemaid pagemise põhjuseid : 
:1. Nõrkuse teesklemiseks.
:2. Aja saamiseks.
::1) Vaenlase jälgimiseks.
::2) Taastumiseks.
::3) Planeerimiseks. 
:3. Soodsamate tingimuste saamiseks.
::1) Juhtimaks vaenlast soodsamale alale (ka varitsusse ja lõksu).
::2) Saavutamaks lahinguks soodsam aeg.
:4. Pääsemiseks. 	
::1) Rünnaku vältimiseks. 
::2) Vaenlase survejõu vähendamiseks.
::3) Konflikti leevendamiseks. 
::4) Vastase haardest pääsemiseks.

## Põhimõtte selgitus
: *Säilitades (ja taastades) oma ressursse vältida avalikku vastasseisu.*

Kui selgub, et te praegune teguviis toob kaasa lüüasaamise, siis taanduge ja koondage oma jõude. Kaotusseisus on kolm valikut: loobumine, kompromiss või põgenemine. Loobumine on täielik kaotus, kompromiss on pool kaotust, kuid põgenemine pole kaotus. Niikaua kui sa pole kaotanud, on sul veel võimalus. 

Osaliselt 48. võimuseadus : Teeskle vormitust (soojussurma). Ja 38.: Mõtle kuis soovid, ent käitu nagu kõik (teised). Hunt lambanahas. Massi sulandumine. Kahekordne põhi.

Pagemise salaplaani järke: page ja taastu; näi abituna; ole sala tegev; alistu, kuid näiliselt; saa tuttavaks ja omaks; poe põue .  "Kes oskab end varjata, elab hästi." Ovidius 

Hiinas on kõnekäänd: "36 salaplaanist on parim pagemine (ka pensi(oni)le minek)".

## Tsitaat [[Muutuste raamat]]ust
: *Sõjavägi peatub vasakul (laager mäe idaküljel, püsiv elukoht). Laitust (kahju) ei tule.* 

Kuusjoone 7. *Shi* (Sõjavägi; meiter; eeskuju.) IV joone tekst.

## Näiteid
Pagemine, isegi kui väliselt tuleb alistuda, tähendab siin oma sihtide täielikku varjamist ja väliselt ka vaenutegevusele täiesti vastupidist käitumist. 14.s. lõpus õppisid tagakiusatud juudid Hispaanias isegi juutluse vastaseid kõnesid pidama. Machiavelli esimene töö oma printsist õpilasele oleks kirjutada makjavellismivastane raamat. Inkvisitsiooni poolt lõplikult ärapiinatud “Päikeselinna” autor T. Campanella kirjutas lõpuks pugeva raamatu “Hispaania monarhia”. Peale vabastamist veel ka “Alistatud ateismi.”  (Kummaline on sellele raamatule vaade “48 võimuseaduses”. Taunides ja vaieldes vastasideedega raamat tegelikult levitas neid. Ta olla muutnud selle dialoogides selleaegse kristluse pilaks.  Töö saanut vabamõtlejate piibliks. ) Peale edutuid katseid lasta raamat taas ringlusse avaldas Campanella selle 1636. aastal Pariisis ühes köites, pühendusega Louis XIII-le, teiste oma töödega.

## Viited

## Välislingid
* English and French translation of the Thirty-Six Stratagems 36. http://wengu.tartarie.com/wg/wengu.php?l=36ji&no=36
Erik Morna

**Erik Morna** (sündinud 26. märtsil 1969) on eesti ajakirjanik, muusikakriitik ja diskor. 

Ajalehtede ja ajakirjade Muusik, Kuum ja FHM Eesti peatoimetaja. Raadio 2 peatoimetaja (1998) ja muusikajuht (2007-2023). Juhtinud Raadio 2-s saateid "Leviosuti", "Nestor ja Morna", "Aastahitt" jm.

Erik Morna mälestuspilt oma diskoritööst:

## Välislingid
* Erik Morna Facebookis
* Erik Morna hakkab ajakirja FHM peatoimetajaks. Postimees, 2. märts 2004
* Verni Leivak. Erik Morna totaalne muutumine. Õhtuleht, 28. veebruar 2005
Paeltiib-paradiisilind

**Paeltiib-paradiisilind** (*Semioptera wallacii*, *Semioptera wallacei*) on linnuliik paradiisilindlaste sugukonnast. 
Teaduslik liiginimetus on pühendatud Alfred Russell Wallace'ile, kes liigi 1858. aastal avastas. Seejärel kohati lindu üle sajandi vähestel kordadel.

## Levik
Paeltiib-paradiisilind elab Indoneesiale kuuluvatel Halmahera ja Bacani saartel. Ta on läänepoolseima levikuga paradiisilindlane.

## Välimus
Pikkus on umbes 28 cm. Isaslinnul on läikiv violetne lagipea ja smaragdroheline kilpjas ehissulestik kurgualusel ja rinnal, tema kummagi tiiva nukilt lähtuvad kaks pikka valget ehissulge. Emaslind on väiksem, tagasihoidlikult oliivpruun ja isasest pikema sabaga.

## Eluviisid
Isased on polügaamsed. Nad sooritavad mitmekesi suurejoonelisi mängulende. 

Toiduks on peamiselt putukad, lülijalgsed ja puuviljad. 

Paeltiib-paradiisilind on kantud CITESi liikide II kategooria nimekirja.
Koit Raudsepp

**Koit Raudsepp** (sündinud 22. veebruaril 1964) on eesti ajakirjanik, muusikakriitik ja DJ. 

Juhib ERR-i raadiojaamas Raadio 2 omanimeliset saadet. Kasutab DJ-na ka nime **Dr Koit**. 

Samuti on ta kaassaatejuht Eesti suurimas muusikaküsitlussaates "Aastahitt" ning rahvusvahelistel muusikafestivalide raadioülekannetel (TMW, Rock Summer, RabaRock, Positivus jt). 

## Töökäik
1983. aastal asus ta Eesti Raadio juures tegutseva noorte reporterite klubi kaudu tegema kaastööd «Keskööprogrammi» saatele «Laupäevamosaiik», mille toimetaja oli Helgi Erilaid. Tema esimene lugu tutvustas Briti ansamblit Iron Maiden. Peagi usaldati talle südaöösiti alanud veerandtunnine saatelõik, mille sisuks oli *[[heavy metal]]*'i muusikastiil.

Tol ajal defitsiitset muusikat hankis Raudsepp oma taskuraha eest mitteametlikest müügikohtadest.

1990. aastatel kaasati Raudsepp Eesti Raadio saatesse "NoRa" ("Noorteraadio"), kus ta sai mängida ka poppi ja rokki.

1990. aastast juhtis ta ühe saatejuhina Eesti Raadios saadet "Rock-raadio". Saates kõlas *heavy metal*, punk, *[[Indie rock|indie]]* jms alternatiivmuusika nii Eestist kui ka välismaalt.

Kui Eesti Raadio asutas 1993. aastal jaama Raadio 2, siis siirdus tööle sinna. Seal juhtis ka omanimelist saadet, mis hiljem kandis nimesid "Koit FM" ja "Dr Koit". 2000. aastatel asendati need saated saadetega "Pleier", "Pleier Extra", mis olid eetris 2013. aasta lõpuni. Esimest juhtis ta koos Heidy Purga ja Kaarel Kosega, hilisematel aastatel siiski üksinda. Teist saadet juhtis ta üksi. 2014. aastast on Raudsepal Raadio 2-s saade "Koit Raudsepp".

Eesti Fonogrammitootjate Ühingu korraldataval tunnustusüritusel Eesti muusikaettevõtluse auhinnad nimetati ta 2016. aasta muusikaajakirjanikuks.

## Viited

## Välislingid
* Koit Raudsepp. Facebook
* Verni Leivak. Doktor Koit asub doktoritöö kallale. Õhtuleht, 31. detsember 2005
* Erika Klaats. R 2 raudvara Koit Raudsepp. Maaleht, 10. mai 2007
Suur-paradiisihakk

**Suur-paradiisihakk** (*Manucodia comrii*) on linnuliik paradiisilindlaste sugukonnast. 

Pikkus umbes 43 cm. Suur-paradiisihakk on üks suuremaid ja raskemaid paradiisilindlasi ja perekonna *[[Manucodia]]* suurim liik.

Suur-paradiisihakk on levinud Paapua Uus-Guineas Trobriandi saartel ja D'Entrecasteaux' saartel. 

Toitub peamiselt puuviljadest.

Suur-paradiisihakk on kantud CITESi liikide II kategooria nimekirja.
Töbi-paradiisilind

**Töbi-paradiisilind** (*Paradigalla brevicauda*) on linnuliik paradiisilindlaste sugukonnast.

Ta on levinud Uus-Guinea mägimetsades. 

Toitub peamiselt puuviljadest, seemnetest ja putukatest.

Töbi-paradiisilind on kantud CITESi liikide II kategooria nimekirja.
34. strategeem

** 34. strategeem** 36 strategeemist on "lihasuretamise nipp".

Kahju kandmine usalduse võitmiseks. 

## VI 4. (34.) Lihasuretamise nipp

 
(Kǔ ròu jì) *Kǔ ròu*: "lihalike vaevade" plaan. Valmistada endale kahju või teeselda kannatajat, et tekitada enda vastu usaldust või kaastunnet. "Kerja haavadega usaldust."

## Põhimõtte selgitus
:*Mittekeegi ei taha end mittekunagi vigastada.* 
:*Kui keegi end vigastas siis pole selles altvedamist.* 
:*Kui vale paistab sedavõrd tõena, et tõde näib valena,*
:*siis on kavalus õnnestunud.*

Vigastuse teesklus annab kaks võimalikku eelist. Esiteks vaenlane rahuneb ja ta valvsus alaneb, sest ta ei näe teis enam vahetut ohtu. Teiseks võib teeseldes, et haav on saadud ühiselt vaenlaselt, vaenlase usalduse võita.

## Tsitaat [[Muutuste raamat]]ust
*Andestad arenamatule (noorukile) - õnn. Naisevõtt õnneks!*

Osa kuusjoone 4. *Meng* (*Arenematu; nooruk*) II joone tekstist.

## Näiteid
“Kolmvalitsuse” Punase Kalju lahingus Cao Cao vastu oli üheks edu taganud teguriks avalikult, eelneva kokkulepe alusel, “karistuseks” läbipekstud Liu Bei väejuht kes pages Cao Cao poole ja võitis ta usalduse.

Riugas on üldrahvalik. Kahju kandmine teise teenistusele pühendumise läbi. Sõjas "haavata saamine", oma aja, vahendite ja lähedaste ohverdamine mingile üritusele. Karjäärile alusepanemiseks on see lausa möödapääsmatu. Igat moodi on kas otseselt isegi kahju kandes, kahju kandes lavastatud sündmuses või seda teeseldes või pettes võimalik välja näidata oma ustavust mingile üritusele ja organisatsioonile. Usalduse, ameti, autasu, eelise ja eesõiguse saavutamiseks. Teeselda abitust, nõrkust, haavatust, hullust ja haigust, et pääseda ähvardavast armeest, kohtuprotsessist, kohustustest, mõneks ajaks koolist või töölt. Kirjandus on kirju sellistest näidetest.   

Võte kuulub eriteenistuste raudvarra. NSV Liit loodi korduvalt müütilisi, kahtlase minevikuga isikutest (olid n-ö potentsiaalsed kannatajad ja juba “kannatanud”) nõukogudevastaseid organisatsioone, millega võtsid ühendust vaenlase esindajad. Samuti ka üliedukalt tegutsenud luurajaid, keda sokutati läände. (Näiteks Saksa Abwehri alt vedanud ja Stalingradi lahingu edu taganud "kahtlase päritolu ja minevikuga antinõukoguliku ja saksameelse organisatsiooni Prestol emissaar” Aleksander Demjanov (1910–1978).) 

Hiliskeskaja alguses saavutas Jumala palge ees enesepiitsutamine sellise ulatuse ja organiseerituse, et paavstil (1372. Gregorius XI) tuli see hereetikluseks kuulutada ning inkvisitsiooni ja põletamise abil (1414; 1416) selle vastu võidelda. 

Kaug Idast on ka piisavalt jõledaid näiteid kus kõrgemate aukandjate tapmisteks on usalduse võitmiseks ja neile ligipääsemiseks ohverdatud oma ihuliikmeid, sõpru ja perekondi. Enamus neist on arvatavasti vaid hiina ja jaapani kunstiliialdused. Paberil on ikka kergem pagenud ülikule toidupuudusel sala omaenese naisest rooga valmistada ("Kolmevalitsus"), kui seda tegelikus elus teha.

## Viited

## Välislingid
* English and French translation of the Thirty-Six Stratagems 34. http://wengu.tartarie.com/wg/wengu.php?l=36ji&no=34
Foja paradiisilind

**Foja paradiisilind** (*Parotia berlepschi*, *Parotia carolae berlepschi*) on liik või alamliik paradiisilindlaste sugukonnast. Elab Foja mägedes Uus-Guineas.

## Välislingid
*Foto
33. strategeem

** 33. strategeem** 36 strategeemist on "lahkhelide külv".

Tüliõun. Tüli õhutamine. Laim lõhestamiseks. Topeltspioon, ümbervärvatud spioon. Peeglinipp.

## VI 3. (33.) Lahkhelide külv
 

(Fǎn jiàn jì) *Fǎn jiàn*: ärapööratud spioon (topeltspioon) (vaenlase värvatud spioon, kes tegutseb ta desorienteerimiseks); desorienteerima vaenlast läbi tema spioonide (luure). (Topeltspiooni võte.)

## Põhimõtte selgitus
:*Ühest lõksust tuleneb teine lõks.*

**Ebakõlade külv(amine)**. Kahjustada oma vaenlase võimet võidelda läbi salaja põhjustatud ebakõlade tema ja ta sõbrade, liitlaste, nõustajate, perekonna, ülemate, sõdurite ja elanikkonna vahel. Kui ta on hõivatud lahendamaks sisemisi vaidlusi on ta võime rünnata või kaitsta nõrgestatud. Inimene on haavatav esmalt nende relvadega, millega ta tahab ja püüab teisi haavata. Ta enese varju tagasipeegeldus tungib ta hinge sügavusse.

## Tsitaat [[Muutuste raamat]]ust
: *Ühine seesmiselt (Lähene talle sisemiselt.) Püsivus (ustavus) õnneks! (Ei kaota ennast.)*
Kuusjoone 8. *Bi* (*Ühinemine, lähenemine*) III joone tekst. (Otsetõlkes: *ühined röövliga (vale inimesega*).)

## Näiteid
Kuue dünastia aegse Põhja Wei dünastia keiser (424-452) Tai Wu juhtis oma saja tuhande mehese väe Liu Songi imperaator Weni kindrali Zang Zhi vastu ja kihutas selle Yu linna. Enne piiramise alustamist saatis ta kindralile tavapärase nõu veini. Zang Zhi teadis, et tal on vaja võidelda otsustav lahing kiiresti või ta saab lüüa. Ta võttis veini tänulikult vastu ja saatis omakorda suure suletud veininõu valmistaja templiga. Kui keisrile ulatati sellest valatud veinitass, avastas ta, et tegu on kusega. Keiser tundis end alandatuna omaenese vägede silma all ja alustas raevus kohe rünnakut. Kaitsjad olid hästi valmistunud. Kiirustus ja viha läks keisrile maksma poole ta vägedest. 

Spioonide kasutus valeteabe levitamiseks vaenlase leeris selles vastastikuse usaldamatuse tekitamiseks. Kahte tüüpi: osta spioon ära või sööta talle ette valeandmeid. Sunzi (13.) toob ära viis spioonide liiki: kohalikud, sisemised, ärapööratud, surmaminejad ja ellujäetavad. “Kui kõik viit liiki spioonid tegutsevad kooskõlaliselt ja sellest pole võimalik aimugi saada, võivad nad korda saata imesid ja saada valitseja kõige hinnalisemaks aardeks.” 

Elus hüsteeria ja näitekunsti hämaraid tagamaid tundma õppinud parteilane Vana Ird oskas oma treenitud ja peetud häälega kaitsta Vanemuise teatriuuendusi *à la* lausetega: "Näha selles midagi mittenõukogulikku (jne) on ilmne dekadentsi (jne) ilming." Ennetades sellega nii mõnigi kord ainult veel õhus aimata olevaid pugejate vastuväiteid ja külvates nende hinge sisemisi lõhesid.  
 
## Viited

## Välislingid
* English and French translation of the Thirty-Six Stratagems 33. http://wengu.tartarie.com/wg/wengu.php?l=36ji&no=33
Hõbelaup-paradiisilind

**Hõbelaup-paradiisilind** (*Parotia lawesii*) on linnuliik paradiisilindlaste sugukonnast. 

Ta elab Paapua Uus-Guinea kagu- ja idaosa mägimetsades, kus on tavaline lind. Toitub peamiselt puuviljadest, seemnetest ja lülijalgsetest.

Hõbelaup-paradiisilind on kantud CITESi liikide II kategooria nimekirja.
32. strategeem

** 32. strategeem** 36 strategeemist on "tühja linna bluff" ehk "avatud väravate nipp".

Bluff. Õhumüümine. Relvituks tegev valikuline ausus. 

## VI 2. (32.) Tühja linna bluff

(Kōng chéng jì) *Kōng chéng jì* : *ajal.* manööver avatud linnaga (Zhuge Liang sattus Sima Yi armee lähenedes vägedeta tühja linna. Ta käskis avada linnaväravad ja pühkida tänavaid. Sima Yi, teades Zhuge Liangi ettevaatlikkust ja kavalust, kartis lõksu ja taganes. Kolmevalitsuse ajastu.); vastase petmine olematu jõu (või ähvardava ilme) demonstreerimisega.  

Zhuge Liang toetus oma mainele ja Sima Yi arukusele, kes tajudes lõksu, võis oma reaktsiooni muuta. Zhuge Liang oli lasknud avada Xichengi neli väravat ja istus taoisti toonekure sulgedest rüüs linnavärava ees ja mängis harfi. 5000 meest linnas. Sima Yi koos oma 150 000 mehega ei julgenud teda rünnata. Peale vaenlase lahkumist lausus Zhuge Liang:" Kui me loobunuks linnast ja põgenenuks, siis poleks me kindlasti kaugele jõudnud. " (Avatud väravate nipp.)

## Põhimõtte selgitus
:Kui sul enesel on tühjus - loov veel suurem tühjus. 
:Las su enese raskusest saab su vaenlasele veel suurem raskus.

"Tühjus saavutatakse tühjuses."

Kui vaenlane on ülekaalus ja te olukord on selline, et teil tuleb oodata igal hetkel pagemist või lüüasaamist, siis ilmutage kogu sõjalise jõu olemasolu ja valmisolekut. Tegutsedes rahulikult ja ilmutades lugupidamatust vaenlase jõu suhtes, kipub too arvama, et teil on peidus tohutu võim ja te tahate teda meelitada oma rahu ja muretusega lõksu. Seda kasutatakse siis, kui selline lõksupüüdmine on tavaline ja nende teesklemine on harv ning vaenlane on arukas ja võib oma ettekavatsetud rünnaku ümbermõelda.

## Tsitaat [[Muutuste raamat]]ust
: *Pehmuse ja tugevuse piiril.* 

Lause kuusjoone 40. *Lahendus* I joone otsuse kommentaaridest.   

## Näiteid
Kuidas saaks hiir kassi üles puua? Ainult juhul, kui kass ise endale silmuse kaela paneb. Tõsi küll Li Bingyan küsib seda rääkides USA-st seoses kellukese kaelariputamisega. Selline idioomidele ja kujundeile tuginev mõtlemine on erinevalt Lääne üldistavast mõtlemisest tüüpilisem Hiinale. (Hiir (rott) astroloogilistest märkidest vastab Muutuste raamatu 2. kuusjoonele ja tsüklilisele arvule 1./12 (esimene tosinast), mille hieroglüüf *zi* on tüüpiline vana-hiina filosoofide nimeliide.)  

"Suuga teeb suure linna, käega ei kärpsepesagi." Õhumüümine.
 
## Viited

## Välislingid
* English and French translation of the Thirty-Six Stratagems 32. http://wengu.tartarie.com/wg/wengu.php?l=36ji&no=32
Hõlmik-paradiisilind

**Hõlmik-paradiisilind** (*Lophorina superba*) on linnuliik paradiisilindlaste sugukonnast. 

Ta on levinud Uus-Guinea vihmametsades ja on üks tavalisemaid ja laialt levinumaid paradiisilinde. 

Hõlmik-paradiisilind on kantud CITESi liikide II kategooria nimekirja.